[image: ]

Nr. înreg. 640/07.10.2026
[bookmark: _GoBack]
ANUNŢ
privind concursul organizat în vederea ocupării, pe perioadă nedeterminată, a unui post vacant de consilier debutant – ghid cultural, organizare evenimente, funcție contractuală de execuție, din cadrul Centrului de Artă Contemporană Colonia Pictorilor.

Centrul de Artă Contemporană Colonia Pictorilor Baia Mare organizează concurs, conform H.G. nr. 1336/2022, cu modificările și completările ulterioare, în vederea ocupării, pe durată nedeterminată, cu timp normal de muncă (8 ore/zi, 40 ore/săptămână), a unui post vacant de consilier debutant – ghid cultural, organizare evenimente, din cadrul Compartimentului Proiecte Culturale și Marketing.
Fiecare candidat trebuie să îndeplinească condiţiile generale necesare ocupării unei funcții contractuale, prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Condițiile specifice necesare în vederea participării la concurs sunt: studii universitare de licență absolvite cu diplomă de licență sau echivalentă în domeniul de studii Arte vizuale. Nu există un prag minim de vechime în specialitatea studiilor pentru ocuparea postului. 

Concursul va consta în două probe: proba scrisă şi interviu. Probele se vor desfășura la sediul Centrului de Artă Contemporană Colonia Pictorilor, str. Victoriei nr. 21, Baia Mare.
Proba scrisă: 03.11.2026, ora 10:00 
Interviul: 09.11.2026, ora 10:00.

Dosarul de concurs va conține următoarele documente:
a) formular de înscriere la concurs (Anexa nr.2 la H.G. nr 1336/2022);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate p entru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Adeverința care atestă starea de sănătate trebuie să conțină, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise.

Dosarele de înscriere la concurs se depun până la data de 26.10.2026, între orele 1000-1600 la Centrul de Artă Contemporană Colonia Pictorilor, cu sediul în Baia Mare, strada Victoriei numărul 21.



CALENDARUL CONCURSULUI DE OCUPARE A POSTULUI VACANT DE CONSILIER DEBUTANT – GHID CULTURAL, ORGANIZARE EVENIMENTE – FUNCȚIE DE EXECUȚIE, PERIOADĂ NEDETERMINATĂ

	Nr. crt.
	ETAPA
	PERIOADA/DATA

	1.
	Publicarea anunțului
	12.10.2026 

	2.
	Termen depunere dosare de concurs
	26.10.2026, ora 16:00

	3.
	Selecția dosarelor de concurs
	27.10.2026, ora 12:00

	4.
	Afişarea rezultatelor selecției dosarelor
	28.10.2026, ora 16:00

	5.
	Depunerea contestațiilor privind rezultatul selecției dosarelor 
	29.10.2026, ora 12:00

	6.
	Solutionarea contestatiilor si afisarea rezultatelor finale ale selectiei dosarelor
	30.10.2026, ora 16:00

	7.
	Sustinerea probei scrise
	03.11.2026, ora 10:00

	8.
	Afişarea rezultatelor la proba scrisă
	04.11.2026, ora 16:00

	9.
	Depunerea contestațiilor privind rezultatul probei scrise 
	05.11.2026, ora 12:00

	10.
	Soluționarea contestațiilor și afișarea rezultatelor finale la proba scrisă
	06.11.2026, ora 16:00

	11.
	Susținerea interviului
	09.11.2026, ora 10:00

	12.
	Afişarea rezultatelor la proba interviu
	10.11.2026, ora 16:00

	13.
	Depunerea contestațiilor privind rezultatul interviului
	11.11.2026, ora 12:00

	14.
	Soluționarea contestațiilor și afișarea rezultatelor soluționării contestațiilor la interviu
	12.11.2026, ora 16:00

	15.
	Afişarea rezultatelor finale ale concursului
	13.11.2026, ora 16:00

	16.
	Prezentarea la post a candidatului declarat admis
	În termen de 15 zile calendaristice de la afișarea rezultatelor finale



Relații suplimentare se pot obține de la Centrul de Artă Contemporană Colonia Pictorilor, strada Victoriei nr. 21, Baia Mare, telefon 0362 803 225.

